CELEX: 31990D0474
Language: el
Date: 1990-09-12 00:00:00
Title: 90/474/ΕΟΚ: Απόφαση της Επιτροπής της 12ης Σεπτεμβρίου 1990 που αναγνωρίζει ότι η παραγωγή ορισμένων οίνων ποιότητας που παράγονται σε καθορισμένες περιοχές, λόγω των ποιοτικών χαρακτηριστικών των οίνων αυτών, είναι πολύ μικρότερη από τη ζήτηση (Το κείμενο στην ισπανική γλώσσα είναι το μόνο αυθεντικό)

Avis juridique important

|

31990D0474

90/474/ΕΟΚ: Απόφαση της Επιτροπής της 12ης Σεπτεμβρίου 1990 που αναγνωρίζει ότι η παραγωγή ορισμένων οίνων ποιότητας που παράγονται σε καθορισμένες περιοχές, λόγω των ποιοτικών χαρακτηριστικών των οίνων αυτών, είναι πολύ μικρότερη από τη ζήτηση (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 256 της 20/09/1990 σ. 0034 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Σεπτεμβρίου 1990  που αναγνωρίζει ότι η παραγωγή ορισμένων οίνων ποιότητας που παράγονται σε καθορισμένες περιοχές, λόγω των ποιοτικών χαρακτηριστικών των οίνων αυτών, είναι πολύ μικρότερη από τη ζήτηση  (Το κείμενο στην ισπανική γλώσσα είναι το μόνο αυθεντικό)  (90/474/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 6 παράγραφος 4,  Εκτιμώντας:  ότι, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 822/87, απαγορεύεται κάθε νέα φύτευση αμπέλου έως τις 31 Αυγούστου 1996· ότι η διάταξη αυτή προβλέπει, για την περίοδο 1990/91, ωστόσο, ότι τα κράτη μέλη μπορούν να χορηγήσουν άδειες για νέες φυτεύσεις για τους v.q.p.r.d. για τους οποίους η Επιτροπή αναγνώρισε ότι η παραγωγή, λόγω των ποιοτικών χαρακτηριστικών τους, είναι πολύ μικρότερη από τη ζήτηση·  ότι οι αιτήσεις εφαρμογής της διατάξεως αυτής, όσον αφορά ορισμένους v.q.p.r.d., υποβλήθηκαν από την ισπανική κυβέρνηση στις 13 Μαρτίου 1989 και στις 28 Ιουνίου 1990·  ότι η εξέταση των αιτήσεων αυτών επιτρέπει τη διαπίστωση ότι οι εν λόγω v.q.p.r.d. πληρούν τους όρους που απαιτούνται κατά το μέτρο κατά το οποίο, για το σύνολο των v.q.p.r.d. που παράγονται στην ίδια περιοχή, οι εκτάσεις που προορίζονται για την παραγωγή τους δεν έχουν αυξηθεί πέραν των προβλεφθέντων ορίων από την ισπανική κυβέρνηση·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Οίνου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι v.q.p.r.d. που εμφαίνοται στο παράρτημα, πληρούν τους όρους που προβλέπονται στο άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 822/87 με την τήρηση, για το σύνολο των v.q.p.r.d. της ίδιας περιοχής, της αυξήσεως της εκτάσεως που εμφαίνεται στο ίδιο παράρτημα.  Άρθρο 2  Η παρούσα απόφση απευθύνεται στο Βασίλειο της Ισπανίας.  Βρυξέλλες, 12 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 132 της 23. 5. 1990, σ. 19.  ΠΑΡΑΡΤΗΜΑ  1.2 //  //  // V.q.p.r.d.  // Επιφάνεια  (σε εκτάρια)   //  //  // ΙΣΠΑΝΙΑ   //   // Region Catalana   //  // Comunidad Autonoma de Cataluna:   //   // - «Penedes»  // 300   // - «Costeras del Segre»   // 110   // - «Tarragona»   // 100   // - «Terra Alta»   // 50   // Region Aragonesa  //   // Comunidad Autonoma de Aragon:   //   // - «Somontano»  // 250   // Region del Duero   //   // Comunidad Autonoma de Castilla y Leon:   //   // - «Ribera del Duero»   // 700   // - «Rueda»   // 400   // Region Central   //   // Comunidad Autonoma de Castilla - la Mancha:   //   // - «Valdepenas»  // 200   // Region del Alto Ebro   //   // Comunidad Foral de Navarra:   //   // - «Navarra»   // 1 000   // - «Rioja»  // 200   // Comunidad Autonoma del Pais Vasco:   //   // - «Rioja»   // 500   // Comunidad Autonoma de La Rioja:   //  // - «Rioja»   // 1 600   //    //   // Σύνολο   // 5 410   //    //